LIKUMPROJEKTS

**Grozījumi Latvijas Administratīvo pārkāpumu kodeksā**

Izdarīt Latvijas Administratīvo pārkāpumu kodeksā šādus grozījumus:

1. Aizstāt visā tekstā vārdus „Jūras spēku” ar vārdiem „Jūras spēku flotiles”.

2. Izslēgt 115.panta otrajā daļā skaitli “115.1”.

3. Izteikt 115.1 pantu šādā redakcijā:

“115.1 pants. Kuģniecībā noteikto ziņošanas pienākumu nepildīšana

Par kuģniecībā noteikto ziņošanas pienākumu nepildīšanu, kas izpaudusies kā:

1) normatīvajos aktos noteiktās informācijas neiesniegšana, informācijas savlaicīga neiesniegšana vai nepatiesas informācijas iesniegšana Kuģu satiksmes uzraudzības un informācijas datu apmaiņas sistēmā;

2) citas normatīvajos aktos noteiktās informācijas nesniegšana, tai skaitā, neziņošana par jūras negadījumu vai neziņošana Latvijas Jūras administrācijai par kuģa bojājumiem, kas var ietekmēt kuģa jūrasspēju vai radīt vides piesārņojumu,-

uzliek naudas sodu fiziskajām personām no piecdesmit līdz divsimt astoņdesmit *euro*, bet juridiskajām personām – no divsimt piecdesmit līdz divtūkstoš deviņsimt *euro*.”

4. 116. pantā:

aizstāt pirmās un otrās daļas sankcijā vārdus „simt četrdesmit” ar vārdu „septiņdesmit” un vārdus „četrsimt trīsdesmit” ar vārdiem „divsimt piecdesmit”.

aizstāt trešās daļas sankcijā vārdus „simt četrdesmit” ar vārdu „piecdesmit” un vārdu „septiņsimt” ar vārdu „četrsimt”;

 aizstāt ceturtās, piektās un sestās daļas sankcijā vārdus „tūkstoš četrsimt” ar vārdu „sešsimt”;

aizstāt septītās daļas sankcijā vārdus „četrtūkstoš trīssimt” ar vārdu „divtūkstoš”;

aizstāt astotās daļas sankcijā vārdu „septiņdesmit” ar vārdu „piecdesmit” un vārdus „četrsimt trīsdesmit” ar vārdiem „divsimt astoņdesmit”.

5. Aizstāt 116.3 panta sankcijā vārdus “simt četrdesmit” ar vārdu “četrdesmit” un vārdu “septiņsimt” ar vārdiem “divsimt piecdesmit”.

6. Izslēgt 257.panta pirmajā daļā vārdus „Latvijas Jūras administrācijas direktora pilnvarotas amatpersonas”.

 7. Izteikt 299.2 panta pirmās daļas 2. un 3.punktu šādā redakcijā:

 “2) neveic tāda kuģa kārtējo apskati, kas ir pārkāpuma izdarītāja īpašums vai atrodas tā pārvaldībā;

3) nereģistrē, neizslēdz no Latvijas Kuģu reģistra, nereģistrē īpašuma tiesību maiņu kuģim, kas ir pārkāpuma izdarītāja īpašums vai atrodas tā pārvaldībā .”

Iesniedzējs:

Satiksmes ministrs A. Matīss

Vīza:

Valsts sekretārs K. Ozoliņš

11.07.2014 10:30

304

L. Rituma,

67028198,

laima.rituma@sam.gov.lv

J. Jankoviča,

67062133,

jana.jankovica@lja.lv